Susan Boyle

Susan Boyle (Blackburn, 1 april 1961) is in frijwilliger fan de tsjerke en sjongster út Skotlân dy't ferneamd waard doe't hja op 47-jierrige leeftyd meidie oan de tredde rige fan Britain's Got Talent. Hja song dêr it ferske "I Dreamed a Dream" fan Les Misérables yn de earste rûnde fan it program.

Foar sy begûn mei sjongen, oppenearre it publyk en sjuery har tige negatyf om har foarkommen en leeftyd. Lykwols doe't hja ophold mei sjongen gong it publyk stean en wienen sjuery en publyk tige entûsjast oer har moaie sjongen. Hja krige in steande ovaasje fan it publyk, en 'yes'-stimmen fan alle trije sjueryleden. De audysje wie opnommen yn jannewaris 2009 yn it Clyde Auditorium yn Glasgow, Skotlân. 

Oer it ynternet wiene der mei in wike al likernôch 50 miljoen minsken dy't har optreden yn Britain's Got Talent sjoen hienen. Kranten en nijswebsiden oer de hiele wrâld skreaune oer har. Sjuerylid Cowell besocht Boyle te kontraktearjen foar syn eigen Syco Music-platelabel, in dochter fan Sony Music.

Fan 2021 ôf hat Boyle 25 miljoen platen ferkocht. Har debútalbum, I Dreamed A Dream (2009 ), is ien fan de bêst ferkochte albums fan de 21e iuw, mei mear as 10 miljoen ferkochte eksimplaren wrâldwiid, en it wie ynternasjonaal it bêst ferkochte album yn 2009. Tragedies, feuds and public tantrums: Is the dream finally over for Susan Boyle?. Ryan Kisiel, 2 maaie 2016 news.com.au

 Studio albums 
 I Dreamed a Dream (2009)
 The Gift (2010)
 Someone to Watch Over Me (2011)
 Standing Ovation: The Greatest Songs from the Stage (2012)
 Home for Christmas (2013)
 Hope (2014)
 A Wonderful World (2016)
 Ten (2019)

 Prizen en nominaasjes 
 Jier Ynstelling Kategory Resultaat 2011 53e Grammy Awards Best Pop Vocal Album – I Dreamed a DreamNominees And Winners, GRAMMY.com. Febrewaris 2011 nom 2012 54e Grammy Awards Best Traditional Pop Vocal Album – The GiftNominees And Winners, GRAMMY.com. Jannewaris 2012 nom

 Keppeling om utens 
 Fanside fan Susan Boyle Ingelsk
 Fideo fan it debútoptreden fan Susan Boyle op ITV.com
 Iere opnames fan Susan Boyle, Cry me a river en Killing me softly

Kategory:Skotsk sjonger
Kategory:Skotsk musicalakteur
Kategory:Dielnimmer oan in Britsk realitytelefyzjeprogramma
Kategory:Skotsk persoan fan Iersk komôf
Kategory:Persoan berne yn 1961